cyanic-selkie/wikianc huggingface dataset:
Նուբար Ալեքսանյան
Գրքեր
Երկրից դուրս Ալեքսանյանի առաջին ուղևորությունը եղել է 1974 թվականին դեպի Պերու։ 1978-1989 թվականներին հիմնականում մեկնել է Պերու Անդյան ժողովուրդների կյանքը և մշակույթը փաստագրելու նպատակով։ 1983 թվականին ստացել է Ֆուլբրայթի ծրագիր՝ Պերուում աշխատանքը շարունակելու նպատակով։ Համաձայն ծրագրի՝ նա պետք է ապրեր և աշխատեր Պերուում վեց ամիս։ Այս աշխատանքի արդյունքը՝ «Stones in the Road: Photographs of Peru»-ն, փաստագրում է Անդյան ժողովուրդների արտագաղթը լեռներից դեպի Լիմայի շրջակայքի քաղաքները։ Դա քաղաքացիական պատերազմի և թմրանյութերի անօրինական արտադրության աճի բազմաթիվ ողբերգություններից էր։
1996 թվականին Ալեքսանյանը հրատարակեց իր առաջին գունավոր նախագիծը՝ «Where Music Comes From» գիրքը։ Հինգ տարվա ընթացքում ստեղծված այս աշխատությունը ներկայացնում է 25 երաժիշտների (այդ թվում՝ Ուինթոն Մարսալիս, Ֆիլիպ Գլաս, Էմիլի Հարիս և Պաուլ Սիմոն) ստեղծագործական գործունեությունը։
«Stones in the Road» և «Where Music Comes from» աշխատանքներն իրականացնելու համար կազմակերպած ճամփորդություններից հետո Ալեքսանյանն անդրադարձավ իր հայրենի քաղաքին։ Նրա «Gloucester Photographs» գիրքն արտացոլում է իր սիրելի քաղաքը։ Այդ աշխատանքը միաժամանակ փաստագրական և ինքնակենսագրական է։
2002 թվականին Ուինթոն Մարսալիսի հետ համատեղ Ալեքսանյանը հրատարակեց «JAZZ»-ը։ Դա նկարների և ասույթների հավաքածու է, որն արտացոլում է Մարսալիսի և նրա հանդիսականների միջև երաժշտական երկխոսությունը։
2005 թվականին Ալեքսանյանը 50 դիմանկար նկարեց «This I Believe» բեսթսելլերի համար, որը 2005-2007 թվականներին National Public Radio-ով ներկայացվեց նաև ռադիոսերիալի տեսքով։
Վերջերս Ալեքսանյանն ավարտեց իր հինգերորդ գիրքը՝ «NONFICTION»-ը։
Ռադիո
«Perfect Hearing»-ը ռադիո վավերագրություն է Tinnitus-ի և լսողության կորստի մասին։ Ստեղծել են Նուբար Ալեքսանյանը և Աբբի Ալեքսանյանը Ջեյ Էլիսոնի հետ համատեղ։ Թողարկվել է 2004 թվականի փետրվարին «This American Life» ռադիոծրագրով։
Արտաքին հղումներ
Կատեգորիա:1950 ծնունդներ Կատեգորիա:Լուսանկարիչներ ըստ ազգության Կատեգորիա:Հայ լուսանկարիչներ Կատեգորիա:Բոստոնի համալսարանի շրջանավարտներ Կատեգորիա:Ամերիկահայեր Կատեգորիա:Հայ երաժիշտներ
A-Trak
A-Trak (իրական անունը՝ Alain Macklovitch, ), դիջեյ և երաժիշտ Կանադայի Մոնրեալ քաղաքից։ Լեյբլը հանդիսանում է Fool's Gold-ը։
13 տարեկանում ձեռք է բերում պտուտանը, որով պարապում էր օրական 18 ժամ։ Այդ էր պատճառը, որ 15 տարեկանում դառնում է DMC-ի պատմության մեջ ամենաերիտասարդ աշխարհի չեմպիոնը։ Նա նաև առաջինն էր, ով հաղթեց DMC-ի իրար հաջորդող 3 մրցաշարերը և դարձավ DMC-ի չեմպիոնը 5 անգամ։ Նա շրջագայել է աշխարհով որպես դիջեյ ։ Այնուհետև, որպես կայացած դիջեյ նա ելույթ է ունենում Քանյե Ուեսթի հետ։ Ներկայումս նվագում է fidget house և էլեկտրո Crookers ոճով, և թողարկում է նաև իր սեփական տրեկները և ռեմիքսները։
Չափազանց տեխնիկան դիջեյ է, նվագում է Serato և սիրում է հաուս-սեթ մինի սեթով ու հիփ-հոփով։
Հարազատ եղբայրը Chromeo-ի մասնակիցներից մեկն է։
2009 թվականին A-Trak-ը և Արմանդ Վան Հելդենը ձևավորեցին Duo Duck դուետը։
Արտաքին հղումներ
Կատեգորիա:Կանադացի դիջեյներ Կատեգորիա:Կանադացի երաժիշտներ
Գնդապտուղ կասպիական
Գնդապտուղ կասպիական, խաչածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Բազմամյա, մոխրագույն բույս է։ Ցողունն ունի 5-15 սմ բարձրություն։ Տերևները ցողունի հիմքում խմբված են, էլիպսաձև-նշտարաձև, ներքևից ցցված միջին ջղով։ Ծաղիկները քառատիպ են, պսակաթերթերը՝ դեղին։ Պտուղը փքված և գնդաձև պատիճակ է, ունի 15-20 սմ տրամագիծ և նուրբ մոխրագույն թավոտություն ։
Տարածվածություն
Հայաստանում հանդիպում է Զանգեզուրի (Զանգեզուրի և Բարգուշատի լեռնաշղթաներ) և Մեղրու (Գոխթան սար) ֆլորիստիկական շրջաններում։ Աճում է նաև Նախիջևանում, Արևելյան Անատոլիայում, Հյուսիսային և Հյուսիսարևմտյան Իրանում ։
Էկոլոգիա
Աճում է ալպյան գոտում՝ ծովի մակերևույթից 2900–3200 մ բարձրությունների վրա, ժայռոտ, քարքարոտ տեղերում։ Ծաղկում է հունիս ամսին, պտղաբերում՝ հուլիսին ։
Պահպանություն
Վտանգված տեսակ է, որի տարածման և բնակության շրջանի մակերեսը 500 կմ²-ից պակաս է։ Տեսակին, կապված հատկապես կլիմայի փոփոխության պատճառով բնակության միջավայրի փոփոխության հետ, սպառնում է անհետացում։ Հայաստանի Կարմիր գրքի առաջին հրատարակության մեջ ընդգրկված էր։ Ընդգրկված չէ նաև CITES–ի և Բեռնի կոնվենցիաների հավելվածներում ։
Պահպանության գործողություններ չեն իրականացվում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Խաչածաղկավորներ Կատեգորիա:Բազմամյա բույսեր Կատեգորիա:Խոտաբույսեր Կատեգորիա:ՀՀ Կարմիր գրքում գրանցված բույսեր
Օշակ մերկ
Օշակ մերկ, հովանոցավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Մոնոկարպիկ բազմամյա մերկ խոտաբույս է, ունի մինչև 2 մ բարձրություն: Ստորին տերևների ծայրային մասերը ձվաձև են, 3-6 սմ երկարությամբ: Հովանոցները պարզ են, գտնվում են կարճ կոթերի վրա և ունեն 9-12 ճառագայթ: Ծածկոցը բացակայում է: Պսակաթերթերը դժգույն դեղին են: Պտուղներն ունեն 5-8 մմ երկարություն, էլիպսաձև են, մեջքի կողմից սեղմված: Եթերայուղատու խողովակները ակոսիկներում միայնակ են:
Տարածվածություն
Հայաստանում աճում է Երևանի ֆլորիստիկական շրջանում (Երասխ, Զովաշեն): Հանդիպում է նաև Նախիջևանում:
Էկոլոգիա
Աճում է ստորին լեռնային գոտում՝ ծովի մակարդակից 800-1100 մ բարձրությունների վրա, քարքարոտ, կավային, գիպսակիր լանջերին, աղակալված տեղերում, ֆրիգանանման բուսականության մեջ: Ծաղկում է հունիս ամսին, պտղաբերում՝ հուլիսին:
Պահպանություն
Կրիտիկական վիճակում գտնվող տեսակ է: Հարավային Անդրկովկասի էնդեմիկ է: Տարածման շրջանի մակերեսը 100 կմ²-ից պակաս է, բնակության շրջանի մակերեսը՝ 10 կմ²-ից պակաս: Աճելավայրերի տարածքում իրականացվում է ինտենսիվ տնտեսական գործունեություն: Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ: CITES-ի և Բեռնի կոնվենցիաների հավելվածներում ընդգրկված չէ:
Պահպանություն չի իրականացվում :
Ծանոթագրություններ
Կատեգորիա:Կրիտիկական վիճակում գտնվող տեսակներ Կատեգորիա:Հովանոցավորներ Կատեգորիա:Ծածկասերմ Կատեգորիա:ՀՀ Կարմիր գրքում գրանցված բույսեր
Ռոխելիա սրտաձևաբաժակ
Ռոխելիա սրտաձևաբաժակ, գողտրիկազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Միամյա բույս է, որի բարձրությունը 5-20 սմ է, թեթևակի հեռացած խոզաններով։ Արմատամերձ տերևները էլիպսաձև են, ցողունայինները՝ նեղ նստադիր, վերինները՝ գծային, երկու կողմից առսեղմ խոզանավոր։ Խոզանները նստած են թմբիկների վրա։ Պտղատու ողկույզները փուխր են։ Ծաղկակոթերը բարակ են, թեքված։ Պսակը կապույտ է, համարյա բաժակին հավասար։ Բաժակաթերթերը պտղի ժամանակ մեծացող, ուղիղ սրտաձև-եռանկյուն, բրգաձև մոտեցող են։ Ընկույզիկները 2-ական են, միասերմ ։
Տարածվածություն
Հանդիպում է Երևանի (Երանոսի լեռնաշղթա, լեռնագագաթ՝ Կոտուց) և Դարեղեգիսի (Վայքի շրջակայք) ֆլորիստիկական շրջաններում։ Ընդհանուր արեալը ընդգրկում է Հարավային Անդրկովկասը, Անատոլիան, Միջին Ասիան, Իրաքը, Իրանը, Աֆղանստանը և Պակիստանը ։
Էկոլոգիա
Աճում է միջին լեռնային գոտում՝ ծովի մակարդակից 1400–1800 մ բարձրությունների վրա, չոր քարքարոտ լանջերին։ Ծաղկում է հունիս ամսին, պտղաբերում՝ հուլիսին ։
Պահպանություն
Վտանգված տեսակ է։ Տարածման և բնակության շրջանների մակերեսը 500 կմ²-ից պակաս է։ Տեսակին սպառնացող հիմնական վտանգներն են՝ սահմանափակ արեալը և գերարածեցումը։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում ։
Պահպանության գործողու­թյուններ չեն իրականացվում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:ՀՀ Կարմիր գրքում գրանցված բույսեր
Գեորգի Արեշյան
Գեորգի Լևոնի Արեշյան, էլեկտրական մեքենաների և ավտոմատիկայի բնագավառի հայ գիտնական։ Տեխնիկական գիտությունների դոկտոր (1977), պրոֆեսոր (1978), ՀՀ ԳԱԱ ակադեմիկոս (1996, թղթակից անդամ՝ 1982), Հայաստանի ճարտարագիտական ակադեմիայի ակադեմիկոս (1992), Մոսկվայի ճարտարագիտական ակադեմիայի ակադեմիկոս (2002) ։
Կենսագրություն
Գեորգի Արեշյանը ծնվել է 1926 թվականին Ռուսաստանի Վլադիկավկազ քաղաքում։ 1949 թվականին ավարտել է Երևանի պոլիտեխնիկական ինստիտուտը, եղել է Մոսկվայի էներգետիկայի ինստիտուտի ասպիրանտ։ 1961-1986 թվականներին եղել է Երևանի պոլիտեխնիկական ինստիտուտի պրոռեկտոր, 1986-1990 թվականներին՝ Հայաստանի գիտությունների ազգային ակադեմիայի ֆիզիկատեխնիկական գիտությունների և մեխանիկայի բաժանմունքի քարտուղար, 1993 թվականից՝ Հայաստանի ճարտարագիտական ակադեմիայի նախագահ, 1990-2003 թվականներին՝ Հայաստանի պետական ճարտարագիտական համալսարանի պրոֆեսոր ։
Ասպերուգինոիդես անութային
Ասպերուգինոիդես անութային, խաչածաղկավորների ընտանիքին պատկանող ծածկասերմ բույս։
Գեորգի Արեշյան
Պարգևներ
«Գիտության ասպարեզում ներդրած զգալի ավանդի համար» ոսկե մեդալ
Արտաքին հղումներ
Կատեգորիա:Հայ գիտնականներ Կատեգորիա:Հայ պրոֆեսորներ Կատեգորիա:Տեխնիկական գիտությունների դոկտորներ Կատեգորիա:Հայ ակադեմիկոսներ Կատեգորիա:Մոսկվայի ճարտարագիտական ակադեմիայի ակադեմիկոսներ Կատեգորիա:Հայաստանի ճարտարագիտական ակադեմիայի ակադեմիկոսներ Կատեգորիա:ՀՀ ԳԱԱ ակադեմիկոսներ
Ասպերուգինոիդես անութային
Նկարագրություն
Միամյա, գետնատարած փռված կամ բարձր, խարիսխանման մազիկներով պատված ճյուղերով բույս է։ Ցողուններն ունեն 7-70 սմ բարձրություն։ Տերևները երկարավուն են, կարճ կոթուններով։ Ծաղիկները միայնակ են, սպիտակ պսակաթերթերով։ Պտուղը կլորավուն պատիճակ է` տափակ, միասերմ բներով և գտնվում է տերևների անութներում ։
Էկոլոգիա
Աճում է միջին լեռնային գոտում՝ ծովի մակարդակից 1000-1500 մ բարձրությունների վրա, չոր լանջերին։ Ծաղկում է ապրիլ ամսին, պտղաբերում մայիսին-հունիսին ։
Պահպանություն
Կրիտիկական վիճակում գտնվող տեսակ է։ Տարածման շրջանի մակերեսը 100 կմ²-ից պակաս է, բնակության շրջանի մակերեսը՝ 10 կմ²-ից պակաս։ Տեսակին, կապված քաղաքաշինության և Երևանի սահմանների ընդարձակման հետ սպառնում է անհետացման վտանգ։ Հայաստանի Կարմիր գրքի առաջին հրատարակչության մեջ ընդգրկված չէր։ CITES-ի և Բեռնի կոնվենցիաների հավելվածներում բացակայում է ։
Պահպանության միջոցառումներ չեն իրականացվում ։
Ծանոթագրություններ
Կատեգորիա:Կրիտիկական վիճակում գտնվող տեսակներ Կատեգորիա:Ծածկասերմեր Կատեգորիա:Խաչածաղկավորներ Կատեգորիա:ՀՀ Կարմիր գրքում գրանցված բույսեր
Շավշատ
Շավշատ (შავშეთი), գավառ Մեծ Հայքի Գուգարք նահանգում ։ Ներկայումս պատմական Շավշատի տարածքը գտնվում է Թուրքիայի սահմանում՝ Արդվինի մարզում։
Աշխարհագրություն
Շավշատ գավառը գտնվում է Գուգարք նահանգի հյուսիս-արևմուտքում։ Արևմուտքում Շավշատը սահմանակցում է Նիգալ և Մրուղ գավառներին, հյուսիսում՝ Աջարիային, արևելքում՝ Արդահան գավառին, հարավում՝ Կղարջքին։ Հյուսիսում գավառի սահմանը Շավշատի լեռներն են, արևելքում՝ Արսյաց լեռները ։ Գավառի մայրաքաղաք է հանդիսանում համանուն քաղաքը։
Արտաքին հղումներ
Կատեգորիա:Կաղապարներ:Մեծ Հայք Կատեգորիա:Մեծ Հայքի վարչական բաժանում Կատեգորիա:Գուգարքի գավառներ Կատեգորիա:Պատմական Հայաստանի մարզեր
Me & The Rhythm
Me & The Rhythm, ամերիկացի երգչուհի Սելենա Գոմեսի երգը, որը ձայնագրվել է նրա երկրորդ սոլո ստուդիական ալբոմում՝ Revival (2015): Թողարկվել է 2015 թվականի հոկտեմբերի 2-ին iTunes-ով և այլ թվային կրիչներով որպես ալբոմի միակ պրոմոսինգլ։ Երգը գրել են Սելենան, Ջուլիա Մայքլզը, Ջասթին Թրենթերը և պրոդյուսերներ Մաթիասը և Ռոբինը (Mattman & Robin): «Me & The Rhythm»-ը ձայնագրվել է ամենավերջում, որովհետև Սելենան խնդրել էր հետաձգել ձայնագրումը չորս օրով՝ նոր երգեր գրելու համար և արդյունքում երգը դարձել է ալբոմի ամենասիրված երգերից։
«Me & The Rhythm»-ը դիսկո, պարային , R&B , և սինթի փոփ ժանրերում է, նաև օգտագործվել են սթիլփան, խորը բիթերով, պուլսացվող հարվածներով և ստեղնաշարային գործիքներով՝ գործիքավորման տարբերում։ Երգի տեքստը պարահրապարակում ինքն իրեն կորցնելու և ինքդ քո ներսում որոշ ժամանակով ազատ լինելու մասին է։ Քննադատները դրական են արձագանքել երգի մասին։ Նրանք գովել են դիսկոյի վինտաժային ձայները և Գոմեսի վոկալը։ Սելենան կատարել է երգը՝ Come & Get It-ի հետ՝ The Today Show-ի ժամանակ։
Ձայնագրում և թողարկում
Հիթ-շքերթներում Good for You-ի ունեցած անսպասելի հաջողությունից հետո Գոմեսը խնդրել է լեյբլին, որ որոշակի ժամանակով հետաձգեն ողջ ալբոմի միքսացումը՝ Ջուլիա Մայքլզի և Ջասթին Թրենթերի հետ ավելի մեծաքանակ երգեր գրելու համար, այն բանից հետո, երբ նա ասել է, որ՝ «մոլագարվել էի Ջասթինով և Ջուլիայով» և «զգում էի, որ մենք կախարդանք ենք ստեղծում։ Ջուլիան զգում էր իմ նման, իսկ ես՝ ինձ Ջուլիա էի զգում» ։ Ջուլիան մեկնաբանել է. «ԵՍ կարծում եմ, որ Սելենան ընդհանրապես նման չէ ինձ և Ջասթինին այն առումով, որ...: Երբ դու գտնում ես մի բան, որին նույնքան կապված ես, դա իրական և ազնիվ է, դա բաց չես թողնի։ Դու տեսնում ես, թե որտեղ կարող է դա քեզ ուղղորդել» ։ Լեյբլը համաձայնություն է տվել և նրանք աշխատել են ևս չորս օր՝ երեք այլ երգերի վրա, որոնցից երկուսը ներառվել են ալբոմում։ Hands to Myself-ը և «Me & The Rhythm»-ը, որոնցից երկրորդը դարձել է վերջին երգը, որը ձայնագրվել է Revival ալբոմում, նաև եղել է ալբոմի նրա ամենասիրելի երգերից ։ Երգից մի հատված և շապիկը հասանելի են դարձել 2015 թվականի սեպտեմբերի 26-ին ։ Հոկտեմբերի 2-ին երգը թողարկվել է որպես ալբոմի առաջին և միակ պրոմոսինգլ։ The Today Show-ում ունեցած ելույթի ժամանակ նա կատարել է այդ և իր նախորդ հիթը՝ Come & Get It-ը ։
Քննադատների արձագանքները
Մի շարք հեղինակավոր հրատարակություններ գնահատել են երգը՝ բնութագրելով այն որպես «պարային ակումբներին համապատասխան»  ։
Ծանոթագրություններ
Կատեգորիա:Սելենա Գոմեսի երգեր Կատեգորիա:2015 երգեր
Խոզանափուշ Գաբրիելյանի
Խոզանափուշ Գաբրիելյանի, բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
30-40 սմ բարձրության բազմամյա կիսաթփիկ բույս է։ Տերևները հերթադիր են, փետրաձև հատված, հիմնական ջղերի ծայրերին կան սուր կոշտ փշեր։ Զամբյուղները տանձաձև են, կենտրոնական զամբյուղը միշտ եզրայիններից մեծ է։ Ծածկոցի թերթերը համարյա մերկ են, նիզականման հավելուկով, թեթևակի հետ թեքված, փշոտ սրածայրով։ Ծաղիկները ծիրանագույն են։ Սերմնիկները սև են, կոնուսաձև, թմբիկավոր, ունեն 3 կող։ Պապուսը թափվող է ։
Տարածվածություն
Հանդիպում է միայն Զանգեզուրի ֆլորիստիկական շրջանում (Կապանի շրջակայք)։ Աճում է նաև Արևելյան Անդրկովկասում (Ջեբրաիլ) ։
Ծանոթագրություններ
Կատեգորիա:Վտանգված տեսակներ Կատեգորիա:Բարդածաղկավորներ Կատեգորիա:Ծածկասերմ Կատեգորիա:ՀՀ Կարմիր գրքում գրանցված բույսեր
Ադրբեջանի Ազգային ժողովի 5-րդ գումարման պատգամավորների ցանկ
Ադրբեջանական Հանրապետության խորհրդարանը՝ Միլլի Մեջլիսը (Ազգային Ժողովը) Ադրբեջանական Հանրապետության բարձրագույն օրենսդիր մարմինն է։ Ադրբեջանական Հանրապետության Ազգային Ժողովի 5-րդ գումարման ընտրությունները տեղի են ունեցել 2015 թվականի նոյեմբերի 1-ին։
Ադրբեջանի 2015 թվականի նոյեմբերի 1-ի խորհրդարանական ընտրությունների արդյունքով Ազգային Ժողով է ընտրվել 125 պատգամավոր, որոնցից 75-ը իշխող Նոր Ադրբեջան կուսակցությունից են։
5-րդ գումարման Միլլի Մեջլիսի նախագահ է ընտրվել Օքթայ Ասադովը, առաջին փոխնախագահ՝ Զիյաֆեթ Ասկերովը, փոխնախագահներ Բահար Մուրադովան և Վալեh Ալեսկերովը։ Պատգամավորների ընդհանուր թվից 104-ը՝ տղամարդ է, 21-ը՝ կին։ Գումարման ամենատարիքով պատգամավորն է Զեյնաբ Խանլարովան (1936 թ.), իսկ ամենաերիտասարդը՝ Շահին Իսմայիլովը (1986 թ.):
Արտաքին հղումներ
Կատեգորիա:Ադրբեջանի Ազգային ժողովի պատգամավորների ցանկեր Ա
Ուտելի սպասք
Ուտելի սպասք, սպասք, որը կարելի է օգտագործել ուտելուց հետո։ Ուտելի սպասքը կարող է լինել ինչպես տնային արտադրության, այնպես էլ կարող է արտադրվել արդյունաբերական ընկերությունների կողմից։
Պատմություն
Շաքարի խմորից պատրաստված ուտելի սպասքը (ափսեներ, բաժակներ, դանակ-պատառաքաղ) օգտագործվել է դեռևս 16-րդ դարում և համարվել հարստության նշան ։ 1562 թվականին սեղանի պարագաների (դանակ, պատառաքաղ, գդալ) բաղադրատոմսը հրատարակվել է քիմիկոս Ժիրոլամո Ռուշելիի գրքում ։
Ներկայումս ուտելի սպասքն ընկալվում է որպես շրջակա միջավայրն աղտոտող նյութերից (այդ թվում՝ պլաստիկից) պատրաստված սպասքի բնապահպանական այլընտրանք։
Ուտելի սպասքի արդյունաբերական արտադրությունն այս պահին համեմատելի չէ ավանդական նյութերից պատրաստված սպասքի հետ՝ պլաստիկա, ալյումին, փայտ և այլն։ Որոշ հետազոտողներ ենթադրում են, որ ապագայում սպասքի և մթերքի փաթեթավորման համար օգտագործվելու են կենսաբանորեն քայքայվող ուտելի նյութեր՝ բանջարեղեն, մրգեր, օսլա, ալյուրի արտադրանք, ջրիմուռներ ։
Ծանոթագրություն
Կատեգորիա:Սպասք Կատեգորիա:Կայուն սննդահամակարգ
Ացիդոզ
Ացիդոզ ( – թթու), թթվահիմնային հավասարակշռության տեղաշարժ, երբ նյութափոխանակության խանգարման հետևանքով օրգանիզմում կուտակվում են թթու նյութեր (փոքրանում է արյան ջրածնային ցուցիչը)։ Բնականոն պայմաններում այդ արգասիքներն արագորեն հեռանում են, իսկ տենդային հիվանդությունների, ստամոքսաղիքային համակարգի խանգարումների, հղիության, քաղցի և այլ դեպքերում կարող են կուտակվել օրգանիզմում։ Հիվանդության թեթև ընթացքի դեպքում նշված նյութերն օրգանիզմից հեռանում են մեզի հետ (ացետոնուրիա), իսկ ծանր ընթացքի դեպքում կարող են առաջացնել կոմա։ Ըստ առաջացման բնույթի տարբերվում է ացիդոզի երկու տեսակ՝ նյութափոխանակային և շնչառական։ Առաջինը շաքարախտի զարգացման կամ երիկամների ախտահարման հետևանք է, երկրորդը՝ շնչառության խանգարման։
Բուժումը
Ացիդոզ առաջացնող պատճառի վերացում (օրինակ, շաքարախտի դեպքում՝ ինսուլին), ինչպես նաև սոդայի և մեծ քանակությամբ հեղուկների ընդունում։
Կատեգորիա:Ախտաբանական ֆիզիոլոգիա Կատեգորիա:Նյութափոխանակության խանգարումներ
ՄԻԳ ռադիոընկերություն
ՄԻԳ ռադիոընկերություն, 1998 թվականի հուլիսի 30-ին եթեր հեռարձակվեց առաջին հաղորդումը։ Լոռու մարզում օրինական դաշտում ստեղծված եւ մինչ օրս գործող առաջին ռադիոկայանն է, հայտնի է նախկինում՝ Վանաձորի «ՄԻԳ» ռադիոկայան, այժմ՝ «ՄԻԳ» FM անվանումներով։ Գործում է Վանաձորի «ՄԻԳ» հեռուստաընկերությանը կից։ Փորձնական եթերաշրջանում վանաձորցիները 103.8 հաճախությամբ լսում էին հիմնականում ռուսաստանյան «Նոստալջի» ռադիոկայանի հաղորդումները, որոնք ընդմիջվում էին տեղական լուրերով և գովազդներով։ Սակայն 1999 թվականի մարտից՝ ամերիկացի լրագրող Ջորջ Պապագանիսի անցկացրած դասընթացներից հետո, «ՄԻԳ»-ը նախընտրեց ողջ օրվա եթերացանկում ընդգրկել սեփական արտադրության հաղորդումներ։
«ՄԻԳ» ռադիոկայանը Վանաձորում 103.8 ՄՀց հաճախությամբ եթեր է հեռարձակվում 2003 թվականի նոյեմբերի 24-ից ։ 2013 թվականից «ՄԻԳ» ռադիոկայանը հասանելի է նաև օն-լայն՝ migtvr.com կայքում։ Ռադիոկայանը պատրաստում է մանկական, մարզական, քաղաքական, տնտեսական, զվարճալի, երաժշտական բազմաբնույթ հաղորդումներ։ «ՄԻԳ» ռադիոկայանը պարբերաբար վերահեռարձակում է նաև «ՄԻԳ» հեռուստաընկերությամբ եթեր հեռարձակվող հաղորդումները։ Որպես կանոն, դրանք տարբեր ոլորտների ներկայացուցիչների հետ ուղիղ եթերում անցկացվող հարցազրույցներն են։ «ՄԻԳ» ռադիոկայանն ապահովում է ինտերակտիվ կապ՝ լսարանի հետ ։
Ծանոթագրություններ
Կատեգորիա:Լրատվամիջոցներ Կատեգորիա:Ռադիոընկերություններ Կատեգորիա:Հայաստանի լրատվամիջոցներ
Spiceworld
Spiceworld, բրիտանական Spice Girls փոփ-խմբի երկրորդ ստուդիական ալբոմը, թողարկված 1997 թվականի նոյեմբերի 1-ին Virgin Records-ում։ Ալբոմը ստացել է մեծ առևտրական հաջողություններ՝ ԱՄՆ-ում վաճառվել է ավելի քան 4,4 միլիոն օրինակ և 20 միլիոն ամբողջ աշխարհում։ Ալբոմի կազմում եղել են երեք սինգլներ, որոնք գլխավորել են UK Singles Chart-ը՝ «Spice Up Your Life», «Too Much» և «Viva Forever», իսկ «Stop»-ը հասել է երկրորդ հորիզոնականի։
Ծանոթագրություններ
Կատեգորիա:1997 ալբոմներ
Դրամատիկական թատրոն
Դրամատիկական թատրոն, թատրոնի հիմնական տեսակներից մեկը՝ օպերային և բալետի, տիկնիկային և մնջախաղի թատրոնների հետ միասին ։ Ի տարբերություն օպերային և բալետի թատրոնի, որտեղ ներկայացման հիմքը երաժշտադրամատիկական ստեղծագործությունն է՝ օպերան, բալետը, օպերետը, դրամատիկական թատրոնի ներկայացումը հիմնվում է գրական ստեղծագործության՝ դրամայի կամ սցենարի վրա, որը ենթադրում է նաև իմպրովիզացիա։ Դրամատիկական թատրոնի դերասանի համար արտահայտչականության հիմնական միջոցը, բացի ֆիզիկական գործողություններից, նաև խոսքն է ՝ ի տարբերություն օպերայի, որտեղ ներկայացման բովանդակությունը բացվում է երաժշտության և երգեցողության մեջ և ի տարբերություն բալետի, որտեղ այն ի կատար է ածվում երաժշտապարային կերպարներում, պարի և մնջախաղի մեջ ։ Այդուհանդերձ,դրամատիկական թատրոնը հիմնականում սինթետիկ արվեստ է․ այն կարող է իր մեջ հավասարապես ներառել և՛ վոկալ, և՛ պար, և՛ մնջախաղ ։
Կլասիցիզմի դարաշրջանի թատրոն
Կլասիցիզմի հայրենիքը դարձավ Ֆրանսիան, որտեղ ազգային թատրոնի վերածնունդը համընկավ ազգային պետականության կազմավորման հետ։ 16-րդ դարում ֆրանսիացի միապետները կարեկցում էին հումանիտար շարժմանը․ «Արվեստը, պատմությունը, բարոյականությունը, փիլիսոփայությունը և գրեթե բոլոր այլ գիտելիքները,- ասվում էր Ֆրանցիսկ I-ի հրամաններից մեկում,- հորդում են հույն գրողների ստեղծագործություններից՝ ինչպես առվակներն իրենց աղբյուրներից»։ 1529 թվականին անտիկ աշխարհի և նոր գիտությունների ուսումնասիրման համար հիմնադրվեց Կոլեժ դե Ֆրանսը ։ 16-րդ դարի առաջին կեսին սնանկացած Իտալիայից Ֆրանսիա տեղափոխվեցին գիտության և արվեստի շատ գործիչներ, ում և պատկանում էր «երեք միասնությունների» տեսությունը, որը վերցրել էր նոր շարժումը։ Առաջին կլասիցիստական պիեսը համարվում է կարդինալ Բեռնարդո Դովիցի Բիբիենի «Կալանդրո» կատակերգությունը՝ գրված Պլավտոսի ստեղծագործություններից մեկի հիման վրա․ իտալացի դերասանների ուժերով կատակերգությունը բեմադրվեց 1548 թվականին Լիոնում Հենրի II-ի թագադրման առիթով ։
Դրամատիկական թատրոնի դերասան
Միջնադարյան հիստրիոնների գործունեության մեջ կային դերասանական արվեստի միայն պարզ տարրեր՝ իմպրովիզ, երկխոսություն, կերտարվեստ․ խարակտեր ստեղծելու մասին խոսք էլ չէր գնում, հիստրիոնները միշտ գործում էին միայն իրենց անունից ։ Մյուս կողմից, կաթոլիկ եկեղեցու խիստ կանոնները նույնպես բացառում էին «խարակտեր» հասկացությունը։ Դերասանական արվեստը որպես այդպիսին ծնվում էր միստերիաների շրջանակներում․ դրանցում ներառված ֆարսերը ենթադրում էին որոշակի կերպարների ստեղծում։ Խարակտերներ, թեև անփոփոխ, բայց կային Անջելո Բեոլկոյի թատրոնում ։ Անտիկ թատրոնի նման միջնադարյան թատրոնում ևս կանայք չէին թույլատրվում, սակայն կիսապրոֆեսիոնալ իտալական թատերախմբերում նրանք հայտնվեցին արդեն 16-րդ դարի առաջին կեսին։ Դեռևս 15-րդ դարում կանայք միացան հիստրիոնների թափառական թատերախմբերին․ իսկ ինչ վերաբերվում է թատերախմբերին, ապա որպես երգչուհիներ, հնարավոր է նաև որպես դերասանուհիներ, նրանք հանդես էին գալիս Բեոլկոյի թատերախմբում։ 16-րդ դարի 50-60-ական թվականներին արդեն հայտնի էին դերասանուհիներ Ֆլամինին, Վինչենցա Արմանին և լեհուհի Ցուկատին ։
Ոսկե ջուր (նկար)
«Ոսկե ջուր» (ինչպես նաև «Արքայադուստր Փարիսադա», Golden Water, Princess Parisade), անգլիացի պրեռաֆայելիտ նկարիչ Դանթե Գաբրիել Ռոսսետտիի գծանկարը՝ ստեղծված ենթադրաբար 1858 թվականին։ Ներկայումս նկարը գտնվում է Քեմբրիջի Ֆիցվիլյամի թանգարանի հավաքածուում (2148), չափսերը՝ 36,5 × 18,7 սմ։
Նկարի սյուժեն վերցված է «Հազար ու մի գիշեր» գրքի հեքիաթներից։ Նկարիչը պատկերել է երկու քույրերի մասին պատմության հանգուցալուծումային պահը, որոնք խանդով էին վերաբերվում իրենց կրտսեր քրոջը (Լանգի թարգմանությամբ № 20 հեքիաթը)։ Արքայադուստր Փարիսադան իր ձեռքում ունի ոսկե ջրով լի սև տակառիկ, որպեսզի ցողի քարերի վերածված իր եղբայրների վրա ։ Հետին պլանում երևում են կանաչ լեռ և ծաղիկների մանուշակագույն թուփ, որի վրա նստած է խոսացող ալ թռչուն ։
Աշխատանքի առաջին տերը դարձել է քննադատ Ջոն Ռասկինը, հետո այն փոխել է մի քանի տերեր ։ 1937 թվականին Չառլզ Շենոնը տրամադրել է այն Ֆիցվիլյամի թանգարանի հավաքածուին ։
Ծանոթագրություններ
Կատեգորիա:Դանթե Գաբրիել Ռոսսետտիի նկարներ Կատեգորիա:1858 նկարներ Կատեգորիա:Կանանց դիմապատկերներ Կատեգորիա:Պրեռաֆայելիտների ջրաներկ նկարներ
Ձագախոտ Էգինյան
Ձագախոտ Էգինյան (Erysimum eginense), խաչածաղկավորների ընտանիքին պատկանող ծածկասերմ բույս։
Նկարագրություն
Երկամյա խոտաբույս է, որի ցողունը՝ 30-60 սմ բարձրություն ունի։ Տերևները նեղ-գծային են, ամբողջաեզր, ծածկաված 2-3-բաժան մազիկներով։ Պսակաթերթերը դեղին են, 7-8 մմ երկարությամբ։Պտուղները պատիճներ են, որոնք ծաղկաբույլի առանցքից մի փոքր հեռացած են, հավասարաչափ քառանիստ, ծածկաված 3-5-բաժան մազիկներով ։
Տարածվածություն
Հայաստանում հանդիպում է Ապարանի (Արաի լեռ), Գեղամի (Զար և Քյանքան գյուղերի շրջակայք) և Երևանի (Էլար, Արզենի, Քանաքեռ, Ջրաբեր, Ողջաբերդ գյուղերի շրջակայքում) ֆլորիստիկական շրջանում։ Ընդհանուր արեալը, նաև ընդգրկում է Նախիջևանը և Անատոլիան ։
Էկոլոգիա
Աճում է միջին լեռնային գոտում՝ ծովի մակարդակից 1000-1600 մ բարձրությունների վրա, չոր քարքարոտ լանջերին, տափաստաններում։ Ծաղկում է մայիս-հունիս ամիսներին, պտղակալում՝ հունիսին-հուլիսին ։
Պահպանություն
Վտանգված տեսակ է։ Տարածման և բնակության շրջանների մակերեսը 500 կմ²-ից պակաս է։ Տեսակին, կապված անթրոպոգեն գործոնների հետ, սպառնում է անհետացում։ Հայաստանի Կարմիր գրքի առաջին հրատարակության մեջ ընդգրկված չէր։ CITES-ի և Բեռնի կոնվենցիաների հավելվածներում բացակայում է։
Պահպանության միջոցառումներ չեն իրականացվում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Խաչածաղկավորներ Կատեգորիա:ՀՀ Կարմիր գրքում գրանցված բույսեր
Reamonn
Reamonn, գերմանական փոփ, ռոք խումբ։ Նրանց առաջին սինգլը՝ «Supergirl», դարձավ հիթ (վաճառվել է ավելի քան 400000 պատճեն), իսկ դեբյուտային «Tuesday» ալբոմը մի ամսում նրանց մեծ հաջողություն պարգևեց ամբողջ Եվրոպայում։ Խումբը ծանր ժանրում չի ստեղծագործում, սակայն կան երգեր, որ («Faith», «She’s So Sexual», «Valentine», «Flowers») բավականին ծանր ոճում են գրված։
Պատմություն
Խմբի մենակատարը՝ Ռայմոն Գարվին իռլանդացի է։ Մնացած անդամները Գերմանիայի հյուսիսարևմտյան մասից են՝ Բադեն-Վյուրթեմբերգից։ Նախքան միմյանց գտնելը, նրանցից յուրաքանչյուրն էլ երաժիշտ է եղել։ 1998 թվականին Ռեյը ժամանում է Գերմանիա։ Այստեղ նա հանդիպում է Գոմեզին։ Հենց նրանք են խումբը ձևավորել ամենասկզբում։ Նրանք սկսում են փնտրել երաժիշտներ, ովքեր կմիանան իրենց։ Գոմեզը խումբ է հրավիրում իր հին ընկերոջը՝ «պրոֆեսոր» Զեբիին, իսկ նա էլ իր հերթին կիթառահար Ուվեին։ Մի քանի ամիս անց նրանց միանում է բաս կիթառահար Ֆիլը։
1999 թվականի գարնանը Reamonn-ի կազմը ի վերջո հաստատվում է և այդ տարվա հունիսին նրանք պայմանագիր են կնքում Virgin Records-ի հետ և սկսում են ձայնագրել իրենց առաջին ալբոմը (Take One ստուդիայում)։ Ձայնագրությունը շարունակվում է Մանչեսթերում։ Սկավառակը թողարկվում է Լոնդոնում, որտեղ խումբը ծանոթանում է հայտնի պրոդյուսեր Սթիվ Լայի հետ, ով աշխատել է այնպիսի մեծ անունների հետ, ինչպիսիք են՝ Փոլ ՄաքՔարթնին, The Cure, Դեփեշ Մոդ, Paradise Lost խմբերը։
2000 թվականի մարտին խումբը թողարկում է դեբյուտային «Supergirl» սինգլը։ Այդ պահից սկսած խումբը սկսում է մեծ ճանաչում ձեռք բերել։ Նրանք սկսում են ռեկորդներ գրանցել Սկանդինավիայի և Բալթյան երկրների հիթ շքերթներում։ 2000 թվականին մայիսի 29-ին Reamonn-ը թողարկում է իր դեբյուտային «Tuesday» ալբոմը, որի շնորհիվ ճանաչում է ձեռք բերում ամբողջ Եվրոպայում։
«Tuesday» ալբոմի բոլոր երգերի բառերի հեղինակը Ռայմոն Գարվին է։ Երաժշտությունը գրել են խմբի բոլոր անդամներով միասին։ Ռայմոնը խմբի ստեղծագործական աշխատանքների մասին ասել է. «Երաժշտությունը մենք գրում ենք բոլորով, յուրաքանչյուր երաժիշտ իր ներդրումն է ունենում, մենք ոչ մեկին նման չենք, Reamonn խումբը հնչում է, որպես Reamonn խումբ»։ Երաժիշտները իրենց բնութագրում են, որպես մի խումբ, որը իրենց երգերին տալիս է կյանք, որով նրանք ապրում ենմ տառապանք, էներգիա և երաժշտություն։
«Reamonn» ալբոմի «Faith» երգը 2009 թվականին Deutsche Tourenwagen Masters սերիալի սաունդթրեքն է դարձել ։
Արտաքին հղումներ
Կատեգորիա:Ռոք խմբեր
Կյոնբոկուն
Կառուցվել է 1394 թվականին, կորեացի ճարտարապետ Չոն Դո Ջոնի կողմից, այս ճարտարապետի այլ աշխատանքների մասին տեղեկություններ չեն պահպանվել։
Պալատի որոշ հատվածներ այրվել են ճապոնական ներխուժման ժամանակ 1592 թվականին։ Այն վերանորոգվել է 1860-ական թվականներին։ Վերակառուցումից հետո այն ընդգրկում էր 330 շենքեր և 5792 սենյակներ։ Ընդհանուր մակերեսը՝ 410 հազար քառակուսի մետր։ Մյոնսոն կայսրուհու սպանությունից  կարճ ժամանակ անց, 1895 թվականին նրա ամուսինը՝ կայսր Կոջոն հեռացել է պալատից և այլևս չի չվերադարձել այնտեղ։
1911 թվականին, ճապոնացիները քանդել են պալատական ​​համալիրի 10 շենք, կառուցվելով Կորեայի գեներալ-նահանգապետի տունը։
Կյոնբոկուն հիմնական հարմարություններ՝ գահական սենյակ Կընջոջոն (գտնում է ազգային գանձերի ցանկում, համար՝ 223), ինչպես նաև տաղավար Կյոնխվեր (գտնում է ազգային գանձերի ցանկում, համար՝ 224), գտնվում է արհեստական ​​լճի մեջտեղում, 48 գրանիտե սյուների վրա։ Այս տաղավարը պատկերված է 10,000 վոն թղթադրամի վրա։
Այժմ պալատ է բաց երկնքի տակ թանգարան է։
Արտաքին հղումներ
Կատեգորիա:Համաշխարհային ժառանգություն Հարավային Կորեայում
Օթար Իոսելիանի
Օթար Իոսելիանի (ოთარ იოსელიანი, ), վրացի խորհրդային կինոռեժիսոր, սցենարիստ, դերասան։ ՎԽՍՀ ժողովրդական արտիստ (1984)։
Կենսագրություն
Օթար Իոսելիանին ծնվել է 1934 թվականին, Թբիլիսիում։ Ավարտել է Մոսկվայի պետական համալսարանի մեխանիկա-մաթեմատիկական ֆակուլտետը։ «Վրացֆիլմ» կինոստուդիայում աշխատել է որպես ռեժիսորի ասիստենտ, մոնտաժող, Թբիլիսիի փաստավավերագրական ֆիլմերի ստուդիայում՝ ռեժիսոր, 1961 թվականից՝ «Վրացֆիլմի» ռեժիսոր և սցենարիստ։ 1965 թվականին ավարտել է Մոսկվայի կինեմատոգրաֆիայի համամիութենական պետական ինստիտուտի (ՎԳԻԿ) ռեժիսորական ֆակուլտետը (Ա. Դովժենկոյի արվեստանոց)։ 1962 թվականին նկարահանել է «Ապրիլ» կարճամետրաժը, 1964 թվականին՝ «Չուգուն» վավերագրական ֆիլմը, որը մետաղաձուլարանի մեկ օրվա մասին է։ Նրա «Տերևաթափ» առաջին լիամետրաժ ֆիլմը 1966 թվականին Կաննի միջազգային կինոփառատոնում արժանացել է FIPRESCI-ի մրցանակի և Ժորժ Սադուլ մրցանակի՝ լավագույն դեբյուտի համար։ 1971 թվականին «Ապրում էր մի երգող կեռնեխ» ֆիլմը նկարահանելուց հետո 1976 թվականին ռեժիսորն ասպարեզ է հանել «Հովվերգություն» կարճամետրաժ ֆիլմը, որը Բեռլինի միջազգային կինոփառատոնում արժանացել է FIPRESCI-ի մրցանակի։
1980-ականներից Իոսելիանին աշխատում է Ֆրանսիայում։ 1984 թվականին նկարահանել է «Լուսնի սիրելիները», որին շնորհվել է Վենետիկի միջազգային կինոփառատոնի Ժյուրիի հատուկ մրցանակը։ Նույն մրցանակն են նվաճել նաև նրա երկու այլ գործեր՝ «Եվ եղավ լույս»ը (1989) և «Ավազակներ, գլուխ յոթերորդ»ը (1996)։ 1999 թվականին էկրան բարձրացավ Իոսելիանիի «Մնաս բարով, տուն, սիրելի տուն» ֆիլմը, որտեղ Իոսելիանին ևս դեր ուներ։
Օթար Իոսելիանին կինոյի մասին մի շարք հոդվածներ է հեղինակել, որոնք տպագրվել են Ռուսաստանում և արտասահմանում։ 1993 թվականին արժանացել է «Տրիումֆ» մրցանակին։ 2000 թվականին եղել է La Fémis-ի՝ Ֆրանսիայի ազգային կինոդպրոցի ընդունելության քննության հանձնաժողովի նախագահը, 1986 թվականին՝ Բեռլինի միջազգային կինոփառատոնի ժյուրիի անդամ ։
Գեղարվեստական ֆիլմեր
Կարճամետրաժ Լիամետրաժ
Արտաքին հղումներ
Կատեգորիա:Վրացի ռեժիսորներ Կատեգորիա:1934 ծնունդներ Կատեգորիա:Փետրվարի 2 ծնունդներ Կատեգորիա:Թբիլիսի քաղաքում ծնվածներ Կատեգորիա:ՎԳԻԿ-ի շրջանավարտներ Կատեգորիա:Անձինք Թբիլիսիից Կատեգորիա:Վրացի կինոռեժիսորներ Կատեգորիա:«Նիկա» մրցանակի դափնեկիրներ Կատեգորիա:Վրացի դերասաններ Կատեգորիա:Վրացի սցենարիստներ Կատեգորիա:Վրացական ԽՍՀ ժողովրդական արտիստներ Կատեգորիա:Պատվո լեգեոնի շքանշանի ասպետներ Կատեգորիա:Վրացական ԽՍՀ Շոթա Ռուսթավելու անվան պետական մրցանակի դափնեկիրներ Կատեգորիա:Վրացական ԽՍՀ արվեստի վաստակավոր գործիչներ Կատեգորիա:Վրացի դաշնակահարներ Կատեգորիա:Վրացի կինոդերասաններ Կատեգորիա:Վրացական ԽՍՀ վաստակավոր արտիստներ Կատեգորիա:Վրացի դիրիժորներ
Չրեր
Չիր (չրեր), չորացված մրգեր կամ հատապտուղներ, որոնց մեջ խոնավությունը կազմում է շուրջ 20 տոկոս։ Մրգերը կամ հատապտուղները չորացվում են կա՛մ բնական եղանակով (արևի տակ), կա՛մ արտադրական մեթոդների կիրառմամբ (էլեկտրական չորանոցի օգնությամբ)։
Չրերը հարուստ են (A, B1, B2, B3, B5, B6 ) վիտամիններով, հանքային էլեմենտներով (երկաթ, կալցիում, մագնեզիում, ֆոսֆոր, կալիում, նատրիում ), 100 գրամում պարունակում են 1,5-5 գրամ 250 կիլոկալորիա սպիտակուցներ։ Ունեն պահպանման երկար ժամկետ, և սառը տեղում պահելու անհրաժեշտություն չկա։ Հենց սրանում է կայանում չրերի գլխավոր առավելությունը, և այս առումով այն հանդիսանում է թարմ մրգերին այլընտրանք (մանավանդ բերքահավաքից շատ ժամանակ անց)։ Սակայն չորացման ընթացքում չրերը կորցնում են մեծ քանակությամբ C վիտամին ։
Խոհարարության մեջ չրերն կիրառվում են խմորեղենների, մրգային հացի, չոր նախաճաշերի, քաղցրավենիքի, մրգաջրերի պատրաստման համար։ Չորացման ընթացքում կորցնելով բնական խոնավությամ մեծ մասը (կարող է կորել պտղի սկզբնական ծավալի 80 տոկոսը)՝ ձեռք է բերում ինտենսիվ, հաճախ՝ քաղցրումեղցր, կամ քաղցրաթթու համ և յուրահատուկ բուրմունք։
Սաֆի Ֆայե
Սաֆի Ֆայե (Safi Faye, ), սենեգալցի կինոռեժիսոր, ազգագրագետ ։ Ենթասահարական Աֆրիկայի առաջին կին ռեժիսորն է, որ նկարահանել է կոմերցիոն ֆիլմ՝ Kaddu Beykat, որը թողարկվել է 1975 թվականին։ Նկարահանել է մի շարք վավերագրական և գեղարվեստական ֆիլմեր, որոնք ներկայացնում են Սենեգալի գյուղական կյանքը։
Կենսագրություն
Սաֆի Ֆայան ծնվել է 1943 թվականին, Սենեգալի Դակար քաղաքում, արիստոկրատ երեր էթնիկ խմբից սերող ընտանիքում ։ Նրա ծնողները, Ֆայեները, Դակարից հարավ գտնվող Ֆադջալ գյուղից էին ։ Սաֆի Ֆայան սովորել է Ռյուֆիսկի նորմալ դպրոցում, 1962 կամ 1963 թվականին ստացել է ուսուցչի վկայական և սկսել դասավանդել Դակարում ։
1966 թվականին նա մասնակցել է «Սև արվեստի» Դակարի փառատոնին, որտեղ հանդիպել է ֆրանսիացի ազգագրագետ և ռեժիսոր Ժան Ռուշին, ով խրախուսել է նրան կինոն օգտագործել որպես ազգագրական գործիք ։ Ֆայեն նկարահանվել է 1971 թվականին իր նկարահանած Petit à petit ֆիլմում ։ Ֆայեն ասել է, որ ինքը չի սիրում Ռուշի ֆիլմերը, բայց նրա հետ աշխատելը հնարավորություն է տալիս սովորել ֆիլմերի ստեղծման և սինեմա վերիտեի մասին ։ 1970-ական թթ. ազգագրություն ՝ ուսանել Բարձրագույն հետազոտությունների գործնական դպրոցում, այնուհետև՝ Լումիեր կինոդպրոցում ։ Սաֆի Ֆայեն աշխատել է որպես մոդել, դերասան ։ 1979 թվականին Փարիզի համալսարանից ստացել է ազգագրության թեկնածուի աստիճան ։ 1979-1980 թթ. տեսանյութերի արտադրություն է ուսանել Բեռլինում, Բեռլինի ազատ համալսարանում եղել է այցելու դասախոս ։ 1988 թվականին Սորբոնից ստացել է ազգագրության գիտական աստիճան ։
Կինոգործունեություն
Ֆայեսի առաջին ֆիլմը՝ La Passante (ԱՆցորդը), որտեղ նա նաև հանդես է եկել որպես դերասան, նկարահանվել է 1972 թվականին ։ Այն ներկայացնում է օտարերկրյա կնոջ փորձը Փարիզում։ Նա քայլում է փողոցում և նկատում անցնող մարդկանց արձագանքը ։ Ֆայեի առաջին լիամետրաժ ֆիլմը՝ Kaddu Beykat («Նամակ իմ գյուղից»), ինչը վոլոֆ լեզվով նշանակում է Գյուղացիների ձայնը, միջազգայնորեն հայտնի է որպես «Նամակ իմ գյուղից» կամ «Նորություններ իմ գյուղից» ։ Ֆիլմի համար Ֆայեն ֆինանսական աջակցություն է ստացել Ֆրանսիական համագործակցության նախարարությունից ։ Ֆիլմը թողարկվել է 1975 թվականին և առաջին լիամետրաժ ֆիլմն էր, որ ստեղծվել է Ենթասահարական Աֆրիկայի կին ռեժիսորի կողմից և Ֆայեին միջազգային ճանաչում է բերել ։ Թողարկվելուց հետո ֆիլմի ցուցադրումն արգելվել էր Սենեգալում ։ 1976 թվականին ֆիլմն արժանացել է Ֆիլմերի քննադատների միջազգային ֆեդերացիայի և Համաշխարհային կաթոլիկ ասոցիացիայի մրցանակներին։
1983 թվականին Ֆայեի նկարահանած «Սելբե. շատերից մեկը» փաստավավերագրական ֆիլմը պատմում է Սելբե անունով կնոջ մասին, որն աշխատում է ապահովելու իր ութ երեխաներին, քանի որ ամուսինը թողել է իրենց գյուղը աշխատանք փնտրելու համար ։ Սելբեն պարբերաբար զրուցում է Ֆայեի հետ, ով մնում է էկրանից այն կողմ և նկարագրում է իր հարաբերություններն ամուսնու հետ ու գյուղի առօրյա կյանքը ։
Ֆայեի ֆիլմերն ավելի հայտնի են Եվրոպայում, քան իր հայրենի Աֆրիկայում, որտեղ դրանք հազվադեպ են ցուցադրվում ։
Անձնական կյանք
Ֆայեն ապրում է Փարիզում։ Ամուսնալուծված է, ունի մեկ դուստր ։
Ծանոթագրություններ
Կատեգորիա:Կին ազգագրագետներ Կատեգորիա:Սենեգալցի դերասանուհիներ Կատեգորիա:Սենեգալցի մարդաբաններ Կատեգորիա:Սենեգալցի կինոռեժիսորներ
Feel Me
«Feel Me» Զգա ինձ, ամերիկացի երգչուհի Սելենա Գոմեսի երգը, որը թողարկվել է երրորդ ստուդիական ալբոմի՝ Rare-ի (2020) լրացուցիչ վինիլային տարբերակում  ։ Թողարկվել է ալբոմի վինիլային տարբերակի թողարկման օրը։ Երգն առաջնաելույթ է ունեցել Revival Tour-ի ժամանակ և ծրագրվել է թողարկել այն 2016-2017 ընկած ժամանակահատվածում։ Երգը պաշտոնապես թողարկվել է 2020 թվականի փետրվարի 21-ին սթրիմինգով և թվային ներբեռնմամբ։ Հնչել է Radio Disney-ով ։
Անձնակազմ
Tidal-ի տվյալներով
Ծանոթագրություններ
Կատեգորիա:Սելենա Գոմեսի երգեր
Հյուսիսային Իռլանդիայի ֆուտբոլի ազգային հավաքական
Հյուսիսային Իռլանդիայի ֆուտբոլի ազգային հավաքական, ներկայացնում է Հյուսիսային Իռլանդիան ֆուտբոլի միջազգային խաղերում և մրցաշարերում։ Այն ղեկավարվում է Իռլանդիայի ֆուտբոլային ասոցիացիայի կողմից։ Մինչև 1921 թվականը Իռլանդիայի ֆուտբոլի ասոցիացիան ներկայացնում էր ամբողջ Իռլանդիան։ 1950 թվականից ՖԻՖԱ-ի միջամտությամբ հավաքականում սկսեցին խաղալ միայն ֆուտբոլիստներ Հյուսիսային Իռլանդիայից։ Մինչև 1953 թվականը հանդես եկավ որպես «Իռլանդիայի հավաքական», սակայն հետո ՖԻՖԱ-ն որոշում ընդունեց, որ 2 հավաքականներից և ոչ մեկը չի կարող այդպիսի անվանում կրել. Այժմյան Իռլանդիայի ֆուտբոլի ազգային հավաքականը կոչվում է «Իռլանդիայի Հանրապետության հավաքական»։
Արտաքին հղումներ
Կատեգորիա:Հյուսիսային Իռլանդիա Կատեգորիա:Եվրոպայի ֆուտբոլի ազգային հավաքականներ
Երեքօրնիկ պարսկական
Երեքօրնիկ պարսկական, խաչածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
50-60 սմ բարձրությամբ բազմամյա բույս է, որը ծածկված է խիտ, վերին մասում գեղձավոր մազիկներով։ Տերևները արմատամերձ են,ծաղիկները՝ միմյանցից հեռացած։ Պսակաթերթերն ունեն երկարավուն-բլթակավոր ետծալ, մուգ մորեգույն են, չորացած, դեղնավուն-գորշ։ Ծաղկակոթերը ներքև թեքված են, պատիճները՝ կախված, դժվարությամբ բացվող ։
Տարածվածություն
Հայաստանում հանդիպում է Երևանի (Վեդի, Արարատ, Զովաշեն, Երանոսի և Երախի լեռնաշղթաներ) և Դարեղեգիսի (Արենի, Արփա, Մարտիրոս, Հերմոն) ֆլորիստիկական շրջաններում։ Ընդհանուր արեալը ընդգրկում է Նախիջևանը, Թալիշը, Հյուսիսային Անատոլիան, Հյուսիսային Իրաքը, Իրանը և Թուրքմենստանը ։
Էկոլոգիա
Աճում է ստորին և միջին լեռնային գոտիներում՝ ծովի մակերևույթից 700-1600 մ բարձրությունների վրա, քարքարոտ լանջերին, քարաթափվածքներին, ավազոտ հողերում, ֆրիգանոիդներում և տափաստաններում։ Ծաղկում է մայիս ամսին, պտղաբերում՝ հունիսին ։
Պահպանություն
Վտանգված տեսակ է, որի տարածման շրջանների մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Հայաստանի Կարմիր գրքի առաջին հրատարակության մեջ ընդգրկված չէր։ CITES–ի և Բեռնի կոնվենցիաների հավելվածներում ընդգրկված չէ ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Խաչածաղկավորներ Կատեգորիա:Բազմամյա բույսեր Կատեգորիա:Խոտաբույսեր Կատեգորիա:ՀՀ Կարմիր գրքում գրանցված բույսեր
Ռուհոլլահ Խոմեյնիի դամբարան
Համալիրը գտնվում է Բախեշտե-Զախրա գերեզմանոցում, Թեհրանի հարավային մասում, Խոմեինիի անվան միջազգային օդանավակայանին կից։ Չնայած հուշարձանի շինարարությունը սկսվել է 1989 թվականին, սակայն 25 տարի անց աշխատանքները դեռևս չէին ավարտվել ։
Պատմություն
Ռուհոլլա Մուսավի Խոմեյնին մահացել է 1989 թվականի հունիսի 3-ին, 87 տարեկան հասակում ։ Կառավարությունում նախագահ Հաշեմի Ռաֆսանջանին խոստանում են, որ ակտիվորեն կնպաստեն այաթոլլայի հոգևոր ժառանգության զարգացմանը։ Խոմեյնիի որդին՝ Ահմադը, որոշում է հոր աճյունը հողին հանձնել Բախեշտե-Զախրա գերեզմանոցում, հեղափոխության նահատակների գերեզմանների կողքին։ Բարեգործների, հասարակական կազմակերպությունների և հանրապետության միջոցների շնորհիվ առաջնորդի մահից հետո 40 օրվա ընթացքում կառուցվեց հուղարկավորության խցիկը ։ Հունիսի 5-ին Այաթոլլայի թաղման արարողությանը մասնակցել է 10 միլիոն իրանցիներ ։ Հրաժեշտի ժամանակ ամբոխը ճեղքել է օղակը և որպես հիշատակ պատռել է ծածկոցը, ինչից հետո անվտանգության ուժերը ջրցանների օգնությամբ ետ են մղել նրանց, աճյունը ուղղաթիռով հեռացրել, և արարողությունը կրկնել են 5 ժամ հետո ։ Համալիրի կառուցումը սկսվել է հետագայում, որի աշխատանքները ղեկավարել է ճարտարապետ Մուհամեդ Թեհրանին ։ Զուգահեռաբար, 1990 թվականի նոյեմբերի 4-ին Իրաքի նախագահ Սադդամ Հուսեյնն առաջարկում էր Խոմեինիի դամբարանը կառուցել Քերբելայում ։
1995 թվականին Խոմեյնիի դամբարանում հուղարկավորում են նաև նրա որդուն՝ Ահմադին, որը մահացել է 49 տարեկան հասակում։ Ըստ պաշտոնական տվյալների մահվան պատճառը սրտի կաթվածն է եղել ։ Նա եղել է հետխոմեինիստական քաղաքականության քննադատը, ինչի արդյունքում որոշ տեսաբաններ հաստատում են, որ նրան վերացրել են իրանական հատուկ ծառայությունները ։ 2007 թվականին դամբարանում է ամփոփվում նաև Խոմեինիի կնոջ, Ահմադի մոր՝ Խադիջայի աճյունը ։
2009 թվականի հունիսի 20-ին նախագահական ընտրություններում 63 տոկոս արդյունքներով հաղթում է Մահմուդ Ահմադինեժադը, ինչի դեմ ծավալվում են զանգվածային բողոքներ , և ընդիմության առաջնորդ Միր-Հուսեին Մուսավիի կողմնակիցներին հետապնդելիս դամբարանի հյուսիսային մուտքի մոտ մի ահաբեկիչ-մահապարտ ական է պայթեցնում, ինչի արդյունքում ինքը ևս մահանում է՝ խլելով մեկ ուրիշի կյանքը և վիրավորելով ևս երկուսին։ Պատահարի արդյունքում որոշակիորեն  վնասվում է նաև համալիրը    ։
2010 թվականին հունիսին Մուստաֆա Խոմեինին ստիպված է լինում ընդհատել հոր մահվան 21-րդ տարելիցին նվիրված ելույթը կազմակերպված քաղաքական սադրանքի պատճառով։ Դրանից անմիջապես հետո սկսվեցին լուրեր տարածվել այն մասին, որ Մուստաֆան ապտակել է Ներքին գործերի նախարար Մուհամեդ Մուստաֆա Նաջարային, ինչի արդյունքում որոշ տեսաբաններ նշեցին, որ դա դարձել է Խոմեինիին «սևացնելու» փորձ, քանի որ վերջինս աջակցում էր ընդդիմադիր «Կանաչ շարժում» քաղաքական շարժմանը ։
2017 թվականի հունվարի 10-ին դամբարանում հուղարկավորվել է Աքբար Հաշեմի Ռաֆսանջանին, որը մահացել էր հունվարի 8-ին 82 տարեկան հասակում։ Սկզբում նրա աճյունը դրվել է Թեհրանի համալսարանում, որպեսզի հասարակությունը հրաժեշտ տար նրան, որի ժամանակ աղոթքը կարդացել է այաթոլլա Ալի Խամենեին։ Ապա աճյունը Հեղափոխության փողոցով տասնյակ հազարավոր մարդկանց ուղեկցությամբ տարվել է դամբարան, որտեղ հուղարկավորվել է Ռուհոլլա Խոմեինիի կողքին  ։
2017 թվականի հունիսի 7-ին մի քանի զինված մարդիկ հրաձգություն են իրականացրել դամբարանի մոտ, որից հետո նրանցից մեկը գործի է դրել մահապարտի գոտին և սպանվել՝ վիրավորելով ևս 5 մարդ  ։ Դեպքի օրը նաև հարձակում են գործել պառլամենտի շենքի վրա, որում ընդհանուր առմամբ զոհվել է 12 մարդ։ Իրադրության պատասխանատվությունը իր վրա է վերցրել ԻԼԻՊ ահաբեկչական կազմակերպությունը, սակայն Իսլամական հեղափոխության Պահպանության կորպուսը մեղադրեց Սաուդյան Արաբիային   ։
Նշանակություն
1995 թվականից դամբարանի հսկիչը Խոմեինիի թոռն է և Ահմադի որդին՝ Հասանը ։ Դամբարանը ուխտավայր է Իրանի և ողջ աշխարհի միլիոնավոր մուսուլմանների համար, որոնք ամեն տարի գալիս են հարգանքի տուրք մատուցելու Խոմեինիին իր մահվան օրը ։ Այնտեղ նաև ելույթ են ունենում պետական գործիչներ, այդ թվում Իրանի Գերագույն առաջնորդներ, ինչպես նաև այստեղ անցկացվում են ռազմական շքերթներ   , պետական գործիչների, օտարերկրյա հյուրերի և դեսպանների խորհրդանշական այցելություններ։ Իրանի նախագահն ու կառավարության անդամները այցելում են Խոմեինիի դամբարան ամեն տարի  ։ Ոչ մուսուլմաններին ևս թույլատրվում է այցելել դամբարան ։
Դամբարանի հանրահայտ այցելուների թվում են Ալի Խամենեիին, Մահմուդ Ահմադինեժադը , Հասան Ռոհանին, Լարիջանի Սադեքը, Ալի Լարիջանին, Աքբար Հաշեմի Ռաֆսանջանին , Քոֆի Անանը, Դեսմոնտ Թութուն , Ալեքսանդր Լուկաշենկոն և Սերժ Սարգսյանը ։
Ճարտարապետություն
Ճարտարապետական համալիրի մակերեսը կազմում է 150 հազ․ քառ․ մետր և ներառում է բնակելի, մշակութային և զբոսաշրջային կենտրոն, ռեստորաններ, հիվանդանոց, գրադարան, հեղափոխության թանգարան, ֆիլմերի արխիվ, իսլամի ուսումնասիրության ինստիտուտ, սեմինարիաներ, առևտրի կենտրոն, ինչպես նաև վարչական և անվտանգության ծառայության մասնաշենք ։ Բացի դրանցից մոտակայքում կան նաև առևտրի կենտրոններ, ավտոկայանատեղի (20 հազ մեքենաների համար) և այգիներ, որոնք զբաղեցնում են շուրջ 5000 հա տարածք ։ Որոշ տվյալներով Իրանի կառավարությունը շինարարության մեջ ներդրել է 2 մլրդ․ ԱՄՆ դոլլար գումար ։ Հետագայում դամբարանային համալիրը պետք է դառնա Թեհրանի նոր շրջանի՝ «Արևի քաղաքի» (‎) մի մասը ։ Թեհրանի մետրոպոլիտենի Գիծ 1-ի «Խոմեինիի դամբարան» կայարանը գտնվում է մոտակայքում։
Համալիրի կրոնական կենտրոնը ոսկեզօծ գմբեթն է բարձր թմբուկի վրա, որը շրջապատված է 4 առանձին մինարեներով։ Վերջիններից յուրաքանչյուրն ունի 91 մետր բարձրություն, ինչը խորհրդանշում է Խոմեինիի տարիքն ըստ լուսնային օրացույցի։ Սրբավայրը գտնվում է մեծ ուղղանկյուն հրապարակում, որը նախատեսված է մեծաթիվ այցելուների համար։ Իր չափերով սրբավայրը նման է մզկիթի, սակայն կոչվում է «Հուսսեինիյա»։ Դամբարանի ներսում գտնվում է գերեզմանոցը՝ գմբեթով և ջահով։ Նրանում դրված են տապանաքարերը՝ ծածկված կանաչ թավիշով։ Մետաղյա ճաղապատ պատերից այցելուները իրանական ռիալի թղթադրամներ են նետում՝ որպես զոհաբերություն կամ զբոսաշրջային ավանդույթի համաձայն ։ Գմբեթը ձևավորված է 72 կարմիր կակաչներով (շիաների նահատակների խորհրդանիշը), հենված է 8 մարմարե սյուների վրա, և վերջիններս առավել փոքր սյուների հետ միասին կրում են առաստաղն իրենց վրա։ Հատակն ու պատերը երեսպատված են փայլեցված ճերմակ մարմարով։ Հատակը ծածկված է բարակ գորգերով։ Գլխավոր գմբեթը բաժանված է երեք մասի, ինչը խորհրդանշում է Խոմեինիի կյանքի և Իրանի պատմության երեք շրջանները՝
42 մետր — Իսլամական օրացույցի 1342 թվական (1963 թվական), Շահի դեմ Խոմեինիի բողոքական շարժման սկիզբը 57 մետր — Իսլամական օրացույցի 1357 թվական (1979 թվական), Իսլամական հեղափոխության հաղթանակը 68 մետր — Իսլամական օրացույցի 1368 թվական (1989 թվական), Խոմեինիի մահը
Գմբեթի արևելյան և արևմտյան կողմերում կան 22 հազ․ քառ․ մետր մակերեսով բակեր։ Յուրաքանչյուր բակն ունի 4 սյունասրահ, որոնք ձևավորված են իրանական ավանդական խճանկարով՝ կերտված 230 տեսակի քարերից։ Խճանկարների վրա կան մեջբերումներ Ղուրանից։ Երկու սյունասրահների վրա, բակերի հյուսիսային և հարավային մասերում կան 2 գմբեթներ, որոնք ծածկված են իրանական սալիկներով։ Ըստ այդմ ողջ համալիրն ունի 5 գմբեթ՝ ի պատիվ իսլամի 5 սրբերի․ Մուհամմադ մարգարե, Ալի իբն Աբի Տալիբ, Ֆաթիմա Զահրա, Հասան իբն Ալի, Հուսեյն իբն Ալի ։
Արտաքին հղումներ
Կատեգորիա:Թեհրանի թանգարաններ
Միխայիլ Պետերսոն
Միխայիլ Պետերսոն, (Михаи́л Никола́евич Петерсо́н, ), ռուս լեզվաբան, պրոֆեսոր, Մոսկվայի լեզվաբանական դպրոցի հիմնադիր։ Ունի աշխատություններ հնդեվրոպական լեզուներով, հայերեն, ֆրանսերեն, լիտվերեն, ռուսաց լեզվի շարահյուսության և դասավանդման մեթոդիկայի վերաբերյալ, վարել է արդյունավետ մանկավարժական գործունեություն։
Կենսագրություն
Հայրը՝ Նիկոլայ Պավլովի Պետերսոնը (1844—1919), երիտասարդ տարիներին որպես ուսուցիչ է աշխատել Յասնայա Պոլյանայում, անձամբ ճանաչել է Լև Տոլստոյին և Ֆեոդոր Դոստոևսկուն, եղել է հայտնի փիլիսոփա Նիկոլայ Ֆյոդորովի երկրպագուն և նրա աշխատությունների հրատարակիչը, մայրը Օգարյովների ընտանիքից էր։ Սովորել է Աշխաբադի և Վեռնի գիմնազիաներում, որտեղ նրա հայրը աշխատել էր որպես դատավոր։ 1913 թվականին ավարտել է Մոսկվայի համալսարանի պատմաբանասիրական ֆակուլտետը, մասնագիտացել է համեմատական լեզվաբանության և հնդեվրոպաբանության մեջ՝ Վիկտոր Պորժեզինսկու ղեկավարությամբ։ Աշխատել է սանսկրիտի և պատմահամեմատական լեզվաբանության ամբիոնում։ Մոսկվայի պետական համալսարանում և Մոսկվայի այլ համալսարաններում դասավանդել է հնդեվրոպական լեզուների համեմատական քերականություն, սանսկրիտ, լիտվերեն, ռուսաց լեզվի շարահյուսություն և այլն, 1916 թվականից դոցենտ է, իսկ 1925 թվականից՝ պրոֆեսոր։ 1918-1923 թվականներից Մոսկվայի լեզվաբանական կազմակերպության քարտուղարն է։ Լեզուների դասավանդման ժամանակ օգտագործել է ինքնատիպ մեթոդիկա՝ ուսուցումն սկսելով ոչ թե վարժություններով, այլ միանգամից ընթերցանությամբ և անծանոթ տեքստի վերլուծությամբ։ Առաջին իսկ պարապմունքների ժամանակ Պետերսոնն անց էր կացնում մեկ արտահայտության մի քանի բառերի բազմակողմանի վերլուծություն։ Աստճանաբար տեմպն արագանում էր, լեզվական տեղեկատվության ծավալը մեծանում էր, և շուտով ուսանողներն ինքնուրույն կարողանում էին վերլուծել բարդ տեքստեր։ 1925 և 1931 թվականներին գործուղումների է մեկնել արտասահման։ 1920֊ական թվականների վերջում նրան քննադատում էին և անվանում «կեղծ գիտության ներկայացուցիչ»։ 1931 թվականին դուրս է գալիս Մոսկվայի պետհամալսարանի լեզվաբանության ամբիոնից և աշխատում Մոսկվայի պետական մանկավարժական ինստիտուտում և Գիտահետազոտական ինստիտուտի տարրական դպրոցում, իսկ 1938 թվականից՝ Մոսկվայի փիլիսոփայության, գրականության և պատմության ինստիտուտում։ 1941 թվականից, Մոսկվայի պետական համալսարանի փիլիսոփայության ֆակուլտետի բացման օրվանից այնտեղ դասավանդում է լեզվաբանություն, հունարեն, լիտվերեն և սանսկրիտ։ 1940֊ական թվականներին աշխատել է նաև ԽՍՀՄ Գիտությունների ակադեմիայի ռուսաց լեզվի ինստիտուտում։ 1940֊ականների վերջին ստիպված թողել է դասավանդումը։ Միայն 1950 թվականից հետո վերադարձել է աշխատանքի Մոսկվայի պետհամալսարանի փիլիսոփայության ֆակուլտետում և, չնայած քննադատություններին, հասցրել է ուսանողներին փոխանցել լեզվաբանական դպրոցի ժառանգությունը և բարձր մասնագիտական և էթիկայի նորմեր։ 1952 թվականին ծանր հիվանդացել է և թողել դասավանդումը։
Ներդրումը գիտության մեջ
Իր բազմակողմանի մանկավարժական գործունեությանը զուգահեռ Պետերսոնը իր ներդրումն է ունեցել լիտվերենի քերականության ասպարեզում։ Նրա նշանակալից աշխատանքներից է ռուսերենի շարահյուսության մասին ակնարկը, որտեղ նա փորձ է արել Ֆորտունատովի քերականության թեորիան հասցնել շարահյուսական մակարդակի՝ շարահյուսության ուսումնասիրման ժամանակ առաջիններից մեկն էր, որ օգտագործեց վիճակագրական մեթոդներ։ Սակայն լեզվի քանակական և տարբեր երևույթների ու միավորների փոխհարաբերությունները հետաքրքրում էր գիտնականին ոչ թե ինքնին, այլ որպես միջոց, որի օգնությամբ կարելի է առանձնացնել լեզվի կենդանի, զարգացող տարրերը հին, անկենդան տարրերից։ Պետերսոնը հայտնի է նաև որպես մեթոդիստ, հեղինակ է ֆրանսերենի և ռուսերենի դասավանդման մասին աշխատանքների, ռուսերենի ուղղագրության և այլ խնդիրների։ Գրել է ուղղագրական բառարան, որի մեջ կա մոտ 50000 բառ։